b'\n_START_ARTICLE_\nAnother Brick in the Wall\n_START_SECTION_\nPart 1\n_START_PARAGRAPH_\n\xc2\xabAnother Brick in the Wall (Part 1)\xc2\xbb \xc3\xa9s la tercera can\xc3\xa7\xc3\xb3 de l\'\xc3\xa0lbum, i la primera a esmentar la paraula "mur" que \xc3\xa9s fonamental per a la hist\xc3\xb2ria de l\'\xc3\xa0lbum. "El mur" ("the wall") \xc3\xa9s una met\xc3\xa0fora sobre el recinte que el protagonista, Pink, construeix al voltant d\'ell per a escapar de la realitat, els "maons a la paret" ("bricks in the wall") representen cadascun dels traumes que Pink va experimentant al llarg de la seva vida, el que el porta a crear aquesta protecci\xc3\xb3. Aqu\xc3\xad, la frase "another brick in the wall" es refereix a la desaparici\xc3\xb3 del pare de Pink.\n_START_SECTION_\nComposici\xc3\xb3\n_START_PARAGRAPH_\nAquesta \xc3\xa9s la primera aparici\xc3\xb3 d\'un comp\xc3\xa0s de 4/4 a l\'\xc3\xa0lbum on la guitarra li d\xc3\xb3na una repunt contrastat. El tempo de l\'obra \xc3\xa9s moderato i la seva tonalitat \xc3\xa9s de Do major (C), tot i comen\xc3\xa7ar i mantenir-se el major temps de forma d\xc3\xb2rica amb un acord de Re menor, el qual es repeteix fins al pont (Sol major) i desemboca a la tornada, en la qual es fa servir Fa major, Do major i torna a Re menor. El tema principal s\'introdueix de manera discreta, ajudat per l\'abs\xc3\xa8ncia d\'una bateria que es requereix per a desenvolupar el ritme de la can\xc3\xa7\xc3\xb3.\n_START_SECTION_\nAn\xc3\xa0lisis de les paraules\n_START_PARAGRAPH_\nLa lletra \xc3\xa9s m\xc3\xa9s fosca que en les altres can\xc3\xa7ons. Waters evoca la mort del seu pare durant la Batalla d\'Anzio a Anzio, It\xc3\xa0lia, durant la Segona Guerra Mundial (1944). Ell es pregunta amb amargor: "Papa, \xc2\xbfqu\xc3\xa8 vas deixar per mi?" ("Daddy, what you leave behind for me?"), i despr\xc3\xa9s respon a la seva pr\xc3\xb2pia pregunta: "Malgrat tot, nom\xc3\xa9s va ser un ma\xc3\xb3 a la paret" ("all in all it was just a brick in the wall").\n_START_SECTION_\nComposici\xc3\xb3\n_START_PARAGRAPH_\nAquesta segona part tamb\xc3\xa9 t\xc3\xa9 un comp\xc3\xa0s de quatre temps (4/4) i es troba en re menor. La can\xc3\xa7\xc3\xb3 s\'uneix amb la can\xc3\xa7\xc3\xb3 anterior \xc2\xabThe Happiest Days of Our Lives\xc2\xbb, a trav\xc3\xa9s d\'un crit de Roger Waters, similar al de la can\xc3\xa7\xc3\xb3 \xc2\xabCareful with that Axe, Eugene\xc2\xbb de 1968. Les dues can\xc3\xa7ons usualment s\xc3\xb3n reprodu\xc3\xafdes una despr\xc3\xa9s de l\'altra a la r\xc3\xa0dio, particularment en les emissores de rock, a causa de la forma en qu\xc3\xa8 estan fusionades. Compta amb una forta bateria i distintives guitarres al fons amb un discret, per\xc3\xb2 dur solo de guitarra. La can\xc3\xa7\xc3\xb3 tamb\xc3\xa9 t\xc3\xa9 un cor de nens al segon vers. Quan la can\xc3\xa7\xc3\xb3 acaba es pot sentir el so d\'un pati d\'escola, i mestres renyant a nens. La can\xc3\xa7\xc3\xb3 s\'acaba dissolent amb el to d\'un tel\xc3\xa8fon sonant._NEWLINE_A la demo original de Roger Waters, l\'\xc3\xbanic instrument que es tocava a la can\xc3\xa7\xc3\xb3 era una guitarra ac\xc3\xbastica. Quan Waters es trobava al grup, ell era el vocalista de la can\xc3\xa7\xc3\xb3. Quan va sortir de Pink Floyd i la banda va tocar la can\xc3\xa7\xc3\xb3 en viu sense ell, David Gilmour va esdevenir el vocalista principal juntament amb Guy Pratt, Richard Wright i les coristes Rachel Fury, Durga McBroom, Lorelei McBroom la seva germana, Sam Brown i Claudia Fontaine a P.U.L.S.E, Delicate Sound of Thunder i Live at Venice (1989).\n_START_SECTION_\nGravaci\xc3\xb3\n_START_PARAGRAPH_\nPer a la can\xc3\xa7\xc3\xb3, la banda va utilitzar un cor escolar, compost per 23 preadolescents amb unes edats entre 12 i 14 anys, que va ser format pel professor de m\xc3\xbasica, Alun Renshaw, que treballava a l\'escola Islington Green, la qual es trobava prop de l\'estudi de gravaci\xc3\xb3, Britannia Row (on es va gravar la can\xc3\xa7\xc3\xb3). El productor Bob Ezrin volia treballar amb un cor de nens des que va ser utilitzat en l\'\xc3\xa0lbum School\'s Out d\'Alice Cooper (1972). Per donar la impressi\xc3\xb3 que el cor era molt m\xc3\xa9s gran que el gravat a l\'estudi, es va duplicar la gravaci\xc3\xb3 del cor per aix\xc3\xad barrejar les dues gravacions, de tal manera que el cor se sent\xc3\xads amb un efecte doble. Encara que l\'escola va rebre un pagament de \xc2\xa31.000, no existia un contracte sobre les regalies de les vendes de discos. Posteriorment, una nova llei sobre els drets d\'autor aprovada el 1996 al Regne Unit, ha perm\xc3\xa8s que l\'escola pugui iniciar un proc\xc3\xa9s judicial per reclamar el seu deute: els professionals de la ind\xc3\xbastria musical creuen que els estudiants podrien rebre una taxa de 500 lliures esterlines cada un._NEWLINE_Durant el primer enregistrament, la can\xc3\xa7\xc3\xb3 nom\xc3\xa9s tenia una durada de 1:30 i \xc3\xbanicament consistia en un vers i un cor. Bob Ezrin volia que la can\xc3\xa7\xc3\xb3 tingu\xc3\xa9s una durada superior, per\xc3\xb2 el grup es va negar. Quan la banda es va retirar de l\'estudi, Ezrin va afegir la part del cor escolar, algunes parts de la bateria i va copiar el primer cor a la part final. El solo de guitarra i alguns altres elements es van afegir a la barreja final.\n_START_SECTION_\nArgument\n_START_PARAGRAPH_\n\xc2\xabAnother Brick in the Wall\xc2\xbb \xc3\xa9s una "can\xc3\xa7\xc3\xb3 de protesta" que denuncia les dures regles que hi ha a l\'escola en general i en els internats en particular amb la frase "We don\'t need no education" ("no necessitem cap educaci\xc3\xb3"). Reflecteix la visi\xc3\xb3 de Roger Waters sobre l\'educaci\xc3\xb3 formal: odiava als seus professors del col\xc2\xb7legi i pensava que ells estaven m\xc3\xa9s interessats a mantenir la disciplina en comptes de transmetre els seus coneixements als estudiants. Aqu\xc3\xad la frase "another brick in the wall" ("un altre ma\xc3\xb3 a la paret") es refereix a la imatge del professor, que \xc3\xa9s vist com una de les causes de l\'a\xc3\xafllament mental de Pink, el personatge de la hist\xc3\xb2ria que narra l\'\xc3\xa0lbum. "\xc3\x89s com una cadena de muntatge: entres per una porta als 3 anys, t\'imposen una doctrina que a alg\xc3\xba li va semblar la correcta i surts per una altra porta als 16 anys per aportar el teu granet de sorra al progr\xc3\xa9s i aix\xc3\xad els teus fills podran aportar el seu granet de sorra amb una mica m\xc3\xa9s de comoditat."_NEWLINE_El 1980, a Sud-\xc3\xa0frica, la can\xc3\xa7\xc3\xb3 va ser adoptada com a himne de protesta entre els estudiants negres que protestaven contra l\'apartheid que en aquells dies feia estralls a les escoles del pa\xc3\xads, pel que va ser prohibida oficialment pel govern de Sud-\xc3\xa0frica el 2 de maig d\'aquest mateix any, esgrimint com a motiu el fet d\'incitar els joves a provocar disturbis._NEWLINE_La caracter\xc3\xadstica frase de Waters i el cor \xc3\xa9s la que sens dubte "abreuja" el missatge, " It\'s just, another brick in the wall" (en catal\xc3\xa0: "Sols \xc3\xa9s un altre ma\xc3\xb3 a la paret").\n_START_SECTION_\nVersi\xc3\xb3 f\xc3\xadlmica i v\xc3\xaddeo-clip\n_START_PARAGRAPH_\nEn la versi\xc3\xb3 cinematogr\xc3\xa0fica de The Wall, Pink imagina a diversos estudiants marxant al ritme de la can\xc3\xa7\xc3\xb3, dirigint-se a una m\xc3\xa0quina de la qual n\'esdevenen clons buits amb cara d\'argila sense cap distinci\xc3\xb3 uns dels altres. Aquests nens cauen en una trituradora de carn, queden polvoritzats i picats, i surten com a carn picada. Comen\xc3\xa7ant amb un solo de Gilmour, els nens destrueixen l\'escola creant una foguera, arrossegant els seus mestres fora de l\'escola entre cops i crits. La can\xc3\xa7\xc3\xb3 finalitza amb Pink arrambant la m\xc3\xa0, despr\xc3\xa9s que el professor el copeja amb un regle._NEWLINE_Abans de la realitzaci\xc3\xb3 de la pel\xc2\xb7l\xc3\xadcula, es va preparar un v\xc3\xaddeo-clip, dirigit per Gerald Scarfe, on es veuen estudiants corrent en un parc infantil, i la marioneta del mestre usada en els concerts de The Wall. El video tamb\xc3\xa9 es va mesclar amb algunes escenes animandes per despr\xc3\xa9s ser usades a "The Trial" i "Waiting for the Worms"._NEWLINE_D\'acord amb el lloc web de la BBC, els nens que van cantar \xc2\xabAnother Brick in the Wall (Part 2)\xc2\xbb no van poder apar\xc3\xa8ixer en el v\xc3\xaddeo perque\xc3\xa8 no comptaven amb l\'Equity Card.\n_START_SECTION_\nLlan\xc3\xa7ament com a senzill\n_START_PARAGRAPH_\nAquesta \xc3\xa9s la part m\xc3\xa9s coneguda de les tres, i va ser llan\xc3\xa7ada com a senzill i va aconseguir el n\xc3\xbamero u a les llistes d\'\xc3\xa8xits del Regne Unit, els Estats Units i molts altres pa\xc3\xafsos. El senzill va llan\xc3\xa7ar-se el novembre de 1979 i va ser el primer i l\'\xc3\xbanic n\xc3\xbamero u de la banda al Regne Unit. Pink Floyd havia publicat pocs senzills al Regne Unit al llarg de la seva carrera; \xc2\xabPoint Me at the Sky\xc2\xbb, era fins a aquell moment l\'\xc3\xbaltim senzill editat per al banda al Regne Unit, el 1968, i als Estats Units l\'anterior senzill en ser editat va ser \xc2\xabHave a Cigar\xc2\xbb, el 1975. El grup mai va llan\xc3\xa7ar com a senzill can\xc3\xa7ons que es trobessin en un dels seus \xc3\xa0lbums, ja que les seves can\xc3\xa7ons eren m\xc3\xa9s populars en el context de l\'\xc3\xa0lbum. Bob Ezrin estava conven\xc3\xa7ut que la can\xc3\xa7\xc3\xb3 no aconseguiria el cim de les llistes, per\xc3\xb2 va passar el contrari._NEWLINE_\xc3\x89s considerada pels cr\xc3\xadtics musicals com a una de les millors can\xc3\xa7ons de la banda, i com una de les millors can\xc3\xa7ons de la hist\xc3\xb2ria del rock: aix\xc3\xad, l\'any 2004 la revista Rolling Stone va incloure la can\xc3\xa7\xc3\xb3 en el lloc 375 de la seva Llista de les 500 millors can\xc3\xa7ons de tots els temps segons Rolling Stone.\n_START_SECTION_\nLive in Berlin\n_START_PARAGRAPH_\nVegeu: Another Brick in the Wall (Cyndi Lauper i Roger Waters)\n_START_SECTION_\nPart 3\n_START_PARAGRAPH_\n"Another Brick in the Wall (Part 3)" \xc3\xa9s la dotzena can\xc3\xa7\xc3\xb3 en l\'\xc3\xa0lbum, i la pen\xc3\xbaltima del primer disc. La hist\xc3\xb2ria \xc3\xa9s en el punt en qu\xc3\xa8 Pink decideix quedar-se fora del "mur" i queda completament a\xc3\xafllat del m\xc3\xb3n; i aquesta part l\xc3\xadrica s\'est\xc3\xa9n fins a la can\xc3\xa7\xc3\xb3 "Goodbye Cruel World"._NEWLINE_En l\'adaptaci\xc3\xb3 cinematogr\xc3\xa0fica de l\'\xc3\xa0lbum The Wall, aquesta can\xc3\xa7\xc3\xb3 serveix de fons a una mena de retrospectiva de la vida accelerada de Pink amb escenes intercalades de com gasta el seu temps la gent del mur. Es tanca amb una sola visi\xc3\xb3 del mur, enorme i amena\xc3\xa7ador en la foscor.\n_START_SECTION_\nComposici\xc3\xb3\n_START_PARAGRAPH_\nLa can\xc3\xa7\xc3\xb3 \xc3\xa9s en Re menor (Dm), en quatre temps (4/4) per\xc3\xb2 amb un ritme de rock molt violent, a difer\xc3\xa8ncia de les dues primeres parts, que van ser relativament tranquil\xc2\xb7les en comparaci\xc3\xb3 amb aquesta. La can\xc3\xa7\xc3\xb3 est\xc3\xa0 molt a prop de ser hard rock i la veu del cantant es converteix en ferotge. En la demo de l\'\xc3\xa0lbum de 1978,The Wall Under Construction, la can\xc3\xa7\xc3\xb3 \xc3\xa9s menys hard rock i no cont\xc3\xa9 bateria. La lletra original difereix a la de la versi\xc3\xb3 final.\n_START_SECTION_\nArgument\n_START_PARAGRAPH_\nEn la hist\xc3\xb2ria, el mur est\xc3\xa0 gaireb\xc3\xa9 acabat, com a resultat de la ira que sent per l\'engany de la seva esposa. Arriba a la conclusi\xc3\xb3 que ja no necessita res, veient a les persones a la seva vida com "just bricks in the wall" ("nom\xc3\xa9s maons en el mur") i veu que ell \xc3\xa9s un m\xc3\xa9s, un producte m\xc3\xa9s del mur. Aquesta can\xc3\xa7\xc3\xb3 \xc3\xa9s seguida per "Goodbye Cruel World", que parla del mur i l\'a\xc3\xafllament mental total que li ha provocat el mur de Pink. Per qu\xc3\xa8 viure, si tot el que fem ho fem perqu\xc3\xa8 de petits a l\'escola ens han programat perqu\xc3\xa8 ho fem? El col\xc2\xb7legi \xc3\xa9s la part del mur que s\'encarrega que mai falti gent per treballar i portar al m\xc3\xb3n cap al m\xc3\xa9s gran.'